CELEX: 62013CN0615
Language: et
Date: 2013-11-27 00:00:00
Title: Kohtuasi C-615/13 P: ClientEarth, Pesticide Action Network Europe (PAN Europe) 27. novembril 2013 esitatud apellatsioonkaebus Üldkohtu (kuues koda) 13. septembri 2013 . aasta otsuse peale kohtuasjas T-214/11: ClientEarth, Pesticide Action Network Europe (PAN Europe) versus Euroopa Toiduohutusamet (EFSA)

8.3.2014   
            
            
               ET
            
            
               Euroopa Liidu Teataja
            
            
               C 71/6
            
         
      ClientEarth, Pesticide Action Network Europe (PAN Europe) 27. novembril 2013 esitatud apellatsioonkaebus Üldkohtu (kuues koda) 13. septembri 2013. aasta otsuse peale kohtuasjas T-214/11: ClientEarth, Pesticide Action Network Europe (PAN Europe) versus Euroopa Toiduohutusamet (EFSA)
      (Kohtuasi C-615/13 P)
      (2014/C 71/09)
      Kohtumenetluse keel: inglise
      
         Pooled
      
      
         Apellandid: ClientEarth, Pesticide Action Network Europe (PAN Europe) (esindaja: advokaat P. Kirch)
      
         Teised menetlusosalised: Euroopa Toiduohutusamet, Euroopa Komisjon
      
         Apellantide nõuded
      
      
                  —
               
               
                  tühistada Üldkohtu 13. septembri 2013. aasta otsus kohtuasjas T-214/11;
               
            
                  —
               
               
                  mõista kulud välja Euroopa Toiduohutusametilt.
               
            
         Väited ja peamised argumendid
      
      Apellatsioonkaebuse põhjenduseks esitavad apellandid kolm väidet.
      
                  1.
               
               
                  Apellatsioonkaebuse esimeses väites leitakse, et määruse nr 45/2001 (1) artiklis 2 määratletud mõistet „isikuandmed” on kohaldatud valesti.
                  Üldkohus eksis leides, et nimede ja arvamuste koosedastamine kujutab endast isikuandmeid. Mõiste „isikuandmed” ei hõlma arvamusi, mida esitatakse osaledes avalikus komitees, kuhu on kutsutud eksperte, kelle nimed ja teised isikuandmed on üldsusele kättesaadavad ja kes on kutsutud osalema tunnustatud ekspertidena.
               
            
                  2.
               
               
                  Apellatsioonkaebuse teises väites märgitakse, et rikutud on määruse nr 1049/2001 (2) artikli 4 lõike 1 punkti b ja määruse nr 45/2001 artikli 8 punkti b ulatust ja sisu ning nendes sätetes ette nähtud menetluskorda eeskätt seetõttu, et kõiki nende meetmetega kaitstud huve ei ole arvesse võetud ja kaalutletud.
                  Üldkohus ei arvestanud täies ulatuses kõiki kohaldamisele kuulnud sätete (määruse nr 1049/2001 artikli 4 lõike 1 punkt b ja määruse nr 45/2001 artikli 8 punkt b) aspekte. Üldkohus ei kontrollinud ja võtnud arvesse kõiki erinevaid huve, mida nende sätetega kaitstakse.
               
            
                  3.
               
               
                  Kolmandas apellatsioonikaebuse väites leitakse, et rikutud on ELi lepingu artiklit 5 pannes apellantidele ebaproportsionaalse tõendamiskoormise sellega, et neilt nõutakse teabe edastamise vajaduse ja kaitstud õigustatud huvide olemasolu tõendamist.
               
            
         (1)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, lk 1; ELT eriväljaanne 13/26, lk 102).
      
         (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).